PATVIRTINTA

 Vilkyškių Johaneso Bobrovskio gimnazijos

 direktoriaus 2021 m. vasario 22 d.

 įsakymu Nr. V – 78

**GIMNAZIJOS MOKINIŲ TARYBOS NUOSTATAI**

**I.BENDROJI DALIS**

1. Pagėgių savivaldybės Vilkyškių Johaneso Bobrovskio gimnazijos Mokinių taryba yra demokratinė savivaldos institucija.

2. Mokinių taryba veikia Vilkyškių Johaneso Bobrovskio gimnazijoje savo narių iniciatyvos pagrindu, bendrauja su kitomis Mokinių savivaldomis Pagėgių savivaldybėje ir visoje Lietuvoje. Bendradarbiauja su Gimnazijos taryba ir administracija.

3. Mokinių taryba yra ne pelno siekianti organizacija.

4. Mokinių taryba veikia vadovaudamasi šiais nuostatais ir Lietuvos Respublikos Konstitucija, įstatymais, kitais teisės aktais, Vaiko teisių konvencija, LMP sprendimais, švietimo koncepcija, Švietimo ir mokslo ministerijos norminiais aktais ir įstatymais.

5. Mokinių tarybos veiklos trukmė neribota.

**II. GIMNAZIJOS MOKINIŲ TARYBOS TIKSLAI IR UŽDAVINIAI**

6. Plėtoti ir skatinti mokinių veiklą.

7. Organizuoti renginius gimnazijoje.

8. Bendradarbiauti su kitomis Pagėgių savivaldybės mokyklomis.

9. Įsijungti į įvairių visuomeninių organizacijų veiklą.

10. Palaikyti ryšį su gimnazijos administracija, spręsti susijusias su mokiniais problemas.

11. Dalyvauti projektuose.

12. Stebėti, kad nebūtų pažeidžiamos mokinių teisės.

13. Stebėti, kaip mokiniai vykdo savo pareigas.

14. Dalyvauti Gimnazijos tarybos posėdžiuose.

15. Kontroliuoti sektorių veiklą.

16. Teikti pasiūlymus Gimnazijos tarybai dėl mokinių poreikio tenkinimo.

17. Mokinių taryba vykdo veiklą sektoriuose:

17.1. Budėjimo sektorius;

17.2. Laisvalaikio organizavimo sektorius;

17.3. Lankomumo, pažangumo sektorius;

**III. GIMNAZIJOS MOKINIŲ TARYBOS NARIAI**

18. Mokinių tarybos nariais gali būti pažangūs 5-8 kl., I-IV g. kl. mokiniai.

19. Nauji nariai priimami mokslo metų pradžioje pirmajame mokinių tarybos susirinkime.

**IV. GIMNAZIJOS MOKINIŲ TARYBOS NARIŲ RINKIMAI**

20.Narius į Mokinių tarybą demokratiniu būdu išrenka klasės susirinkimas.

21.Kiekviena klasė mokslo metų pradžioje (iki rugsėjo 5 d.) deleguoja 2 iniciatyvius, pareigingus ir atsakingus mokinius.

22.Mokinių tarybos nariais gali būti išrinkti pažangūs 5-8 kl., I-IV g. kl. mokiniai.

23. Mokinių tarybos narių rinkimų komisiją sudaro visi Mokinių tarybos nariai ir Mokinių tarybos koordinatorius.

**V. GIMNAZIJOS MOKINIŲ TARYBOS NARIO TEISĖS**

24. Rinkti ir būti išrinktam Mokinių tarybos pirmininku ar darbo grupės vadovu.

25. Teikti siūlymus Mokinių tarybos vadovybei dėl Mokinių tarybos veiklos.

26. Gauti informaciją apie Mokinių tarybos veiklą.

27. Laisvai išstoti ar laikinai sustabdyti savo narystę, pranešant apie tai raštu.

28. Atstovauti Mokinių tarybai ir gimnazijai įvairiuose renginiuose.

29. Atstovauti Mokinių tarybos interesams gimnazijos administracijos veikloje arba paskirti tam Mokinių tarybos atstovus.

**VI. GIMNAZIJOS MOKINIŲ TARYBOS NARIO PAREIGOS**

30. Rodyti gero elgesio pavyzdį kitiems gimnazijos mokiniams.

31. Laikytis Mokinių tarybos nuostatų.

32. Lankyti visus Mokinių tarybos posėdžius.

33. Esant svarbiai priežasčiai apie nedalyvavimą posėdyje pranešti Mokinių tarybos pirmininkui.

34. Vykdyti visus Mokinių tarybos priimtus nutarimus.

35. Informuoti mokinius apie Mokinių tarybos posėdyje priimtus nutarimus.

36. Dalyvauti Mokinių tarybos organizuojamuose renginiuose.

37. Padėti spręsti gimnazijos mokiniams iškilusias problemas.

**VII. GIMNAZIJOS MOKINIŲ TARYBOS VEIKLOS ORGANIZAVIMO TVARKA**

38. Mokinių tarybos nutarimai priimami Mokinių tarybos posėdžiuose.

39. Pirmojo posėdžio organizavimas:

39.1. Pirmas posėdis kviečiamas iki rugsėjo 15 d.

40. Antrojo posėdžio organizavimas:

40.1. Antrasis Mokinių tarybos posėdis vyksta kitą savaitę po Mokinių tarybos pirmininko išrinkimo.

40.2. Mokinių tarybos posėdžių dieną ir laiką priima visi Mokinių tarybos nariai bendru nutarimu.

40.3. Antrojo posėdžio metu naujiems mokinių tarybos nariams paskirstomos pareigos.

41. Eilinių posėdžių organizavimo tvarka:

41.1. Tarybos posėdžiai vyksta ne rečiau kaip per mėnesį.

41.2. Posėdžių veiklos planą sudaro Mokinių tarybos pirmininkas.

41.3. Jeigu į posėdį susirenka mažiau negu pusė Mokinių tarybos narių, posėdis laikomas neįvykusiu ir Mokinių tarybos pirmininkas skelbia naują posėdžio datą.

42. Baigiamojo posėdžio organizavimas:

42.1. Posėdis vyksta mokslo metų pabaigoje, paskutinę gegužės mėnesio savaitę.

42.2. Posėdžio darbotvarkė:

42.2.1. Mokinių tarybos metinė veiklos ataskaita;

42.2.2. Kiti aktualūs klausimai.

**VIII. GIMNAZIJOS MOKINIŲ TARYBOS PIRMININKO RINKIMAI**

43. Mokinių tarybos pirmininkas renkamas vieniems mokslo metams.

43.1. Mokinių tarybos pirmininkas gali būti perrinktas antrai kadencijai.

44. Mokinių tarybos pirmininką renka visi Mokinių tarybos nariai.

45.Pirmojo posėdžio metu atviru balsavimu išrenkamas Mokinių tarybos pirmininkas ir jo pavaduotojas.

46. Mokinių tarybos nariai balsuoja vieną kartą.

**IX. GIMNAZIJOS MOKINIŲ TARYBOS PIRMININKO ĮGALIOJIMAI**

47. Organizuoti Mokinių tarybos posėdžius.

48. Kartu su sekretore sudaryti posėdžių darbotvarkes.

49. Pirmininkauti posėdžiams.

51. Kontroliuoti posėdžiuose priimtų sprendimų vykdymą.

52. Reprezentuoti gimnaziją už jos ribų.

53. Ieškoti bendradarbiavimo galimybių su kitomis mokyklomis.

54. Metų pabaigoje atsiskaityti už Mokinių tarybos veiklą.

55. Mokinių tarybos pirmininkas yra nuolatinis Mokinių tarybos narys.

**X. GIMNAZIJOS MOKINIŲ TARYBOS SEKRETORIAUS RINKIMAI IR PAREIGOS**

 56.Pirmojo posėdžio metu atviru balsavimu išrenkamas mokinių tarybos sekretorius.

57.Protokoluoti kiekvieną Mokinių tarybos posėdį.

58.Tvarkyti visą mokinių tarybos dokumentaciją.

**XI. GIMNAZIJOS MOKINIŲ TARYBOS NARIO ŠALINIMO PROCEDŪRA**

59. Mokinių tarybos narys šalinamas esant vienai iš žemiau nurodytų priežasčių:

59.1. Mokinių tarybos nuostatų pažeidimas;

59.2. Savo pareigų nevykdymas;

59.3. Grubus mokinio taisyklių pažeidimas ir mokinio pareigų nevykdymas;

59.4. Nedalyvavimas posėdžiuose.

60. Mokinių tarybos narį pašalinti gali siūlyti bet kuris Mokinių tarybos narys.

61. Sprendimas priimamas balsuojant atviru balsavimo būdu.

62. Sprendimas priimamas balsų dauguma.

**XII. GIMNAZIJOS MOKINIŲ TARYBOS PIRMININKO NUŠALINIMO PROCEDŪRA**

63. Mokinių tarybos pirmininkas šalinamas iš pareigų, esant bent vienai iš žemiau nurodytų priežasčių:

63.1. Mokinių tarybos nuostatų pažeidimas;

63.2. Gimnazijos direktoriaus ar Mokinių tarybos koordinatoriaus papeikimas;

63.3. Netinkamas savo pareigų vykdymas ir pasyvumas;

63.4. Grubus mokinio taisyklių pažeidimas ir mokinio pareigų nevykdymas.

64. Mokinių tarybos pirmininko pateikiamas raštiškas Mokinių tarybos narių prašymas įtraukti nušalinimo klausimą į posėdžio darbotvarkę. Prašyme turi būti nurodomos nušalinimo priežastys.

65. Mokinių tarybos pirmininkas šalinamas iš užimamų pareigų, jei jam pritaria 2/3 tarybos narių.

66. Balsavimas vykdomas uždara balsavimo forma.

67. Pašalintas Mokinių tarybos pirmininkas gali likti Mokinių tarybos nariu.

68. Pirmininkas gali atsistatydinti raštiškai pateikęs priežastis tarybai ir jos koordinatoriui.

**XIII. GIMNAZIJOS MOKINIŲ TARYBOS VEIKLOS NUTRAUKIMAS**

69. Gimnazijos Mokinių tarybos veikla gali būti nutraukta reorganizavus arba likvidavus Mokinių tarybą, gimnazijos administracijos sprendimu.

**XIV. BAIGIAMOSIOS NUOSTATOS**

70. Mokinių tarybos nuostatai yra viešas dokumentas.

71. Mokinių tarybos nuostatų originalas saugomas Vilkyškių Johaneso Bobrovskio gimnazijoje.

72. Mokinių tarybos nuostatai yra dokumentas, reglamentuojantis Mokinių tarybos veiklą. Nuostatų laikytis privalo visi Mokinių tarybos nariai.

73. Mokinių tarybos nuostatai gali būti papildomi ir koreguojami:

73.1. Nuostatai papildomi, jei tam pritaria absoliuti Mokinių tarybos dauguma.

PRITARTA

Gimnazijos tarybos posėdžio

2021 m. vasario 3 d.

 protokolu Nr.2